tomron87/hebrew-wikipedia-sentences-corpus huggingface dataset:
אנדרסון נולד להורים בריטים בפקיסטן בשנת 1957. אביו היה "מנתח עיניים ונוצרי אוונגליסטי", וניהל בית חולים נייד באזורים כפריים בפקיסטן, הודו ואפגניסטן.
יש לו שתי אחיות, והוא הילד האמצעי.
הוא למד בבית הספר Woodstock בהרי ההימלאיה של מוסורי, אוטראקהאנד, הודו, לפני שעבר לבית הספר Monkton Combe , פנימייה בבאת', אנגליה.
באוניברסיטת אוקספורד למד אנדרסון לראשונה פיזיקה.
הוא עבר ללמוד פילוסופיה, מדע המדינה וכלכלה וסיים את לימודיו בשנת 1978.
אנדרסון החל בקריירה בעיתונאות, בעבודה בעיתונים וברדיו.
הוא הפיק שירות חדשות עולמי בסיישל.
לאחר שחזר בשנת 1984 לבריטניה, אנדרסון נשבה במהפכת המחשבים הביתיים.
הוא הפך לעורך בשני מגזיני המחשבים המוקדמים בבריטניה, Personal Computer Games ו־Zzap!64 .
שנה לאחר מכן הקים את "עתיד הוצאה לאור" (Future Publishing) בהלוואה בנקאית בסך 25,000 דולר.
החברה החדשה התמקדה בתחילה בפרסומי מומחיות במחשבים, אך בסופו של דבר הוא הרחיב אותה לתחומים אחרים כמו רכיבה על אופניים, מוזיקה, משחקי וידאו, טכנולוגיה ועיצוב.
היא הכפילה את גודלה מדי שנה במשך שבע שנים.
בשנת 1994 עבר אנדרסון לארצות הברית.
שם הוא פיתח את Imagine Media, מפרסם מגזין Business 2.0 ויוצר אתר המשתמשים הפופולרי במשחקי הווידאו IGN.
אנדרסון מיזג בסופו של דבר את "Imagine" ו"עתיד", כשהוא לוקח את הציבור המשותף בלונדון בשנת 1999, בשם Future US .
בשיאה, פרסמה 150 מגזינים ואתרי אינטרנט והעסיקה 2,000 עובדים.
בהתבסס על הצלחה כלכלית זו, הקים נדרסון ארגון פרטי למוסדות ללא כוונות רווח, Sapling Foundation .
הוא רצה למצוא דרכים חדשות להתמודד עם סוגיות גלובליות קשות באמצעות מדיה, טכנולוגיה, יזמות ורעיונות.
בשנת 2001 רכשה הקרן את ועידת TED, שהייתה אז ועידה שנתיות בתחומי הטכנולוגיה, הבידור והעיצוב, שהתקיימה במונטריי, קליפורניה.
אנדרסון עזב את "עתיד", על מנת לעבוד במשרה מלאה ב־TED.
הוא הרחיב את כמות הנושאים בכנס, ביניהם מדע, תרבות, אקדמיה, וסוגיות עולמיות מרכזיות.
הוא הוסיף תוכנית עמיתים, המונה כיום כ־400 בוגרים.
הוא גם הקים את פרס ה־TED, המעניק לזוכים מיליון דולר כדי לתמוך ב"משאלה האחת שלהם שתשנה את העולם".
בשנת 2006, TED ניסתה לפרסם כמה מהשיחות שלה באינטרנט.
ההצלחה הוויראלית עודדה את אנדרסון לפתח את הארגון כיוזמה תקשורתית עולמית המוקדשת ל"רעיונות שכדאי להפיץ".
ביוני 2015 פרסם הארגון 2,000 שיחות באינטרנט.
השיחות ניתנות לצפייה ללא תשלום.
באמצעות פרויקט קשור הם תורגמו ליותר ממאה שפות בעזרת אלפי מתנדבים מרחבי העולם.
הצפייה גדלה לכמיליארד צפיות בשנה.
המשך אסטרטגיה של "פתיחות רדיקלית", בשנת 2009 הציג אנדרסון את יוזמת TEDx.
ארגון TED מספק רישיונות בחינם לארגונים מקומיים שרוצים לארגן אירועים דמויי TED משלהם.
הדרישות הן שעל הדוברים להופיע בחינם, והאירועים צריכים להיות ללא מטרות רווח, עם שיחות שפורסמו ל- TED דרך Commons Media.
יותר מ־10,000 אירועים כאלה נערכו, שהניבו ארכיון של 100,000 שיחות TEDx.
שלוש שנים לאחר מכן הושקה תוכנית TED-Ed (קיצור של Education – חינוך).
התוכנית מציעה סרטונים וכלים חינוכיים בחינם לתלמידים ומורים.
במאי 2016 פרסם אנדרסון ספר שכותרתו "המדריך הרשמי של TED לדיבור בפני קהל" (בשפת המקור: TED Talks: The Official TED Guide to Public Speaking; שיחות TED: המדריך הרשמי של TED לדיבור פומבי) המציע טיפים ועצות לדיבור בציבור.
הספר הפך לרב מכר של ניו יורק טיימס.
הספר תורגם לעברית בידי ניצן לפידות, ויצא לאור בהוצאת מודן באותה השנה.
באפריל 2018, חשף שדרוג גדול לפרס TED, שכותרתו "הפרויקט הנועז".
הוא מבקש לגייס מימון משמעותי לפרויקטים פילנתרופיים נועזים.
יחד נולדו להם שלוש בנות לפני גירושיהם.
הבכורה, זואי, נפטרה בשנת 2010 בגיל 24, מהרעלת פחמן חד-חמצני.
בשנת 2008 התחתן אנדרסון עם ג'קלין נובוגרץ, המייסדת והמנכ"לית של Acumen , ארגון שחלוץ בהשקעה בהשפעה חברתית.
כרים רשיד הוא מעצב-על, יליד מצרים, שגדל בקנדה.
העיצובים של רשיד מתפרסים על פני תחומים רבים ומגוונים בין היתר עיצוב פנים של מסעדות, מלונות ובתים, עיצוב אופנה, רהיטים, תאורה, אמנות, אופניים, גאדג'טים, ומוצרי קוסמטיקה.
רשיד נחשב למעצב תעשייתי מהחשובים והמשפיעים בעולם בעשורים האחרונים.
המגזין האמריקאי "טיים" כינה את רשיד בשנת 2001 "המעצב התעשייתי המפורסם ביותר באמריקה".
כרים רשיד נולד בשנת 1960 בקהיר, מצרים לאב אמן ממוצא מצרי ולאם אנגליה.
אחיו הוא הארכיטקט האני רשיד, ואחותו היא האמנית סורייה רשיד.
כאשר היה בן חמש היגר עם משפחתו לקנדה בעקבות הקריירה של אביו האמן.
בשנת 1982 רשיד קיבל תואר ראשון בעיצוב תעשייתי מאוניברסיטת קרלטון, באוטווה, שבקנדה.
הוא המשיך ללמוד בנאפולי, איטליה לתואר שני כמעצב.
משם עבר למילאנו ועבד בסטודיו של רודולפו בונטו.
בשנת 1984, לאחר שחזר לקנדה, עבד בחברה שמייצרת ציוד לצילום רנטגן וכן בסטודיו לאופנה.
בשנת 1993 פתח רשיד את הסטודיו שלו בניו יורק בו הוא פועל מאז.
בשנת 2004 עיצב לראשונה בית מלון ביוון.
בשנת 2007 שכרה חברת הולנדיה הישראלית את שירותיו לעיצוב קולקציית מיטות וחדרי שינה.
רשיד מעצב לצד מוצרים יוקרתיים גם מוצרי צריכה פשוטים: בקבוקי פפסי, נעלי ספורט, אופניים, בשמים.
לדוגמה: פח ניירות בשם "גרבו" (garbo) שנמכר במחיר מוזל של פחות מ-10 דולר, הוא מוצר שקנו אותו מיליוני אנשים ברחבי העולם.
מגמה זו יוצאת מנקודת תפיסה של עיצוב דמוקרטי או עיצוב בר השגה, שמנגישים לקהל הרחב עיצוב יוקרתי במחיר סביר.
הוא דוגל גם באיכות הסביבה- לדבריו כל מוצריו הם 100 אחוז ממוחזרים ומתכלים ללא חומרים רעילים.
"אני מאמין גדול שמעצבים צריכים להיות אחראים כלפי הסביבה שבה הם עובדים".
בשנת 2016 נחנך מלון הבוטיק "פוליהאוס" בכיכר מגן-דוד בתל אביב, אותו עיצב.
המלון הוקם במבנה ב משנת 1937.
את העבודות שלו אפשר למצוא בתצוגות מתחלפות ואוספים קבועים, כולל במוזאונים נחשבים בעולם כמו MoMA בניו יורק, SFMoma בסן פרנסיסקו, מרכז פומפידו בפריז ועוד.
אשתו הראשונה של רשיד הייתה הציירת הדיגיטלית מייגן לנג.
ב־2008 נישא לאיבאנה הנדסאית כימיה ממוצא סרבי.
לזוג יש ילדה שנולדה ב-2013.
משפחת רשיד מתגוררת בלב מנהטן ארצות הברית בבית פרטי יוקרתי בעיצובו של רשיד, שאליו צמוד הסטודיו שלו רחב הידיים .
רשיד נוהג להתלבש בבגדים וחליפות בצבעי לבן או ורוד, מקפיד על משקפי ראייה בעלות מסגרת עבה ועל גופו קעקועים פרי עיצוביו שמזכירים לו את הערים בעולם בהן ביקר.
באחד הקעקועים כתובה המילה "אור" בכתב רש"י.
פלטת הצבעים הזו משתקפת גם בעבודותיו הרבות, בדירתו וגם באתר האינטרנט היפה שלו.
כרים רשיד זכה בלמעלה מ-300 פרסים שונים על עבודותיו.
הפרס הראשון הוענק לו בשנת 1985 עבור עיצוב ספת העכביש המפורסמת והאחרון על בקבוק מים בצורת בועה.
כריסטופר לואיס ג'ייקובס הוא פוליטיקאי אמריקאי, שכיהן כחבר בית הנבחרים של ארצות הברית בשנים 2023-2020, מטעם מחוז הקונגרס ה-27 של ניו יורק.
קודם לכן היה חבר הסנאט של מדינת ניו יורק מאז 2017. טרם היבחרו אל בית המחוקקים של ניו יורק היה מזכיר המדינה בשנים 2006–2007, ונציב מחוז אירי.
ביוני 2020 נבחר בבחירות מיוחדות לקונגרס של ארצות הברית מטעם המחוז לעיל.
ג'ייקובס נולד בבאפלו שבמדינת ניו יורק, אחד מבין חמשת אחיו.
הוא בן למשפחת ג'ייקובס, בעלי החברה "דלאוור נורת'" וקבוצת ההוקי קרח "בוסטון ברואינס".
ג'ייקובס למד בבוסטון קולג', לאחר מכן השלים לימודי תואר שני באמריקן יוניברסיטי ובהמשך קיבל תואר במשפטים מבית הספר למשפטים של אוניברסיטת באפלו.
לפני שהחל את נתיבתו המקצועית בקריירה הציבורית, כיהן ג'ייקובס כסגן נציב איכות הסביבה והתכנון תחת נציב מחוז אירי ג'ואל גימברה.
ג'ייקובס עבד גם במחלקת השיכון והפיתוח העירוני של ארצות הברית תחת ג'ק קמפ, מי שהיה אז מזכיר המחלקה.
בשנת 1995 ייסד ג'ייקובס את קרן המלגות BISON.
קרן BISON מעניקה מלגות לתושבי העיר באפלו כדי ללמוד בבתי ספר פרטיים.
בשנת 2004 הוא נבחר כחבר כללי במועצת החינוך של באפלו וכעבור חמש שנים — ב-2009 — נבחר מחדש.
ב-19 באפריל 2006 מונה ג'ייקובס למזכיר המדינה של ניו יורק בידי מושל ניו יורק ג'ורג' פטאקי.
בתקופתו כמזכיר המדינה מילא ג'ייקובס תפקיד פעיל בפיתוח השטחים הירוקים של נהר הניאגרה.
בפברואר 2006 היה מועמד המפלגה הרפובליקנית לסנאט של מדינת ניו יורק בבחירות ביניים למושב המייצג את מפלי ניאגרה ובאפלו.
עם זאת, ג'ייקובס הובס בידי מועמד המפלגה הדמוקרטית מארק קופולה.
ב-2011 נבחר ג'ייקובס לנציב מחוז אירי.
הוא נבחר מחדש לתפקיד בשנת 2014. ב-8 בנובמבר 2016, ג'ייקובס ניצח את אמבר סמול הדמוקרטית בבחירות לסנאט של ניו יורק מטעם מחוז הבחירה ה-60. המחוז היה מיוצג בעבר בידי מארק פניפינטו הדמוקרטי גם הוא, כאשר הניצחון של ג'ייקובס תרם להשגת רוב רפובליקני בסנאט המדינתי.
ג'ייקובס זכה בבחירות חוזרות ב-2018. במאי 2019 הודיע ג'ייקובס כי יתמודד לבית הנבחרים של ארצות הברית מטעם מחוז הקונגרס ה-27 של מדינת ניו יורק, במטרה למלא את שארית כהונתו של כריס קולינס שהתפטר.
ג'ייקובס הביס את נייט מקמארי ב-23 ביוני 2020 עם 68.7% מקולות הבוחרים.
לניצחונו תרמה תמיכתו של נשיא ארצות הברית דונלד טראמפ בג'ייקובס.
הוא נשבע לתפקידו בשלהי יולי 2020 עד להתפזרות הקונגרס ה-116 של ארצות הברית.
ב-3 ביוני 2022 הכריז ג'ייקובס כי אין בכוונתו להתמודד מחדש אל הקונגרס.
החלטתו זו התקבלה לאחר שנמתחה עליו ביקורת עזה מצד עמיתיו הרפובליקנים משהביע תמיכתו בהגבלת הזכות לשאת נשק בעקבות הירי בבית הספר היסודי רוב והירי בבאפלו.
כריסטופר ג'יימס "כריס" ג'ונס הבן הוא כדורסלן אמריקאי המשחק בעמדת הרכז בהפועל תל אביב.
ג'ונס נולד בגרלנד, במכללות הוא שיחק במכללת צפון טקסס מדיוויז'ן 1 כשהוא מדורג שלישי בכל הזמנים של המכללה, משם עבר למכללת אנג'לו סטייט (טקסס) מדיוויז'ן 2, שם נבחר שלוש פעמים לשחק ההגנה של המחזור, פעם אחת לשחקן ההתקפה של המחזור, חמישיית העונה וחמישיית ההגנה.
לאחר שסיים את שנתו האחרונה ולא נבחר בדראפט 2015 ב-NBA, פתח את עונת 2015/2016 פתח בליגה המונגולית בכדורסל.
לאחר מכן, עבר ג'ונס לבזל השווייצרית, שם העמיד ממוצע של 19.75 נקודות, 5.6 ריבאונדים, 4.6 אסיסטים ו-2.3 חטיפות למשחק.
בעונת 2017/2018 עבר ג'ונס לבלפיוס מונס-אנו הבלגית, במדיה גם השתתף במסגרת היורופקאפ של פיב"א.
בבלגיה רשם ג'ונס בעונתו הראשונה ממוצעים של 13.8 נקודות, 1.6 חטיפות, 4.03 אסיסטים ו-3.66 ריבאונדים, ועונה אחר כך 14.8 נקודות, 4.5 אסיסטים, 3.88 ריבאונדים ו-1.5 חטיפות למשחק.
אחרי שנתיים בבלגיה, בעונת 2019/2020 עבר לבורסאספור , העולה החדשה לליגת העל הטורקית בכדורסל.
ג'ונס סייע לקבוצה להפוך לאחת מהפתעות העונה בטורקיה, כשסיימה במקום העשירי.
ב-23 משחקים במדיה הוא רשם 15.3 נקודות, 6.8 אסיסטים ו-3.2 ריבאונדים בממוצע למשחק.
במהלך העונה הוא היה מועמד להצטרף למכבי תל אביב, בעקבות הפציעות של נייט וולטרס וג'ון דיברתולומאו, אך העסקה לא יצאה לפועל לאחר שנשיא בורסאספור הטיל וטו על המהלך.
ב-16 באוגוסט 2020 הודיעה מכבי תל אביב על החתמתו של ג'ונס לשנה, עם אופציה לשנה נוספת.
ב-20 ביולי 2021 חתם ג'ונס בווילרבאן.
ב-20 ליולי 2025 חזר לישראל וחתם הפועל תל אביב.
נולד בשנת 1954 (על פי מקורות אחרים - בשנת 1955) בעיר בוכרה.
בוגר המכון הטכנולוגי להנדסה של בוכרה.
בשנת 2017 הוא מונה לראש עיריית בוכרה והחזיק בתפקיד זה עד ל-29 בפברואר 2020, אז מונה למושל מחוז בוכרה.
הוא מת ב-22 באוגוסט 2020 בטשקנט, שם עבר טיפול במחלת נגיף קורונה 2019 מאז אושפז ב-30 ביולי.
נקבר בבית העלמין ח'זראטי אמאם בבוכרה.
כריס אנתוני לנסדון היא מדבבת ברדיו, בטלוויזיה ובקולנוע, המוכרת בעיקר כמארחת בתוכניות ואירועיי הארגון הדתי האמריקאי מיקוד על המשפחה .
כמארחת תוכניות ומדבבת במשך למעלה משלושה עשורים, היא מושמעת מדי שבוע ביותר מ-2,000 תחנות רדיו ברחבי העולם.
שני הפרויקטים הראשונים שלה היו Super Talk Barbie, ומסעדת Barbie McDonald's.
משנת 1987 מגישה ומדבבת בתוכנית "הרפתקאות באודיסיאה".
כריס שיחקה גם כמה דמויות במהלך הסדרה.
היא השתתפה בסדרת הווידאו של הרפתקאות באודיסיאה לטיסה אל הגמר וכוכב החיפוש.
עבודות אחרות בדרמת הרדיו כוללות את התפקיד של "רונדה" בדרמת הרדיו לילדים "!Jungle Jam and Friends" ו"מארשה" בסרט "Paws & Tales".
כריסטופר "כריס" בושיי הוא כדורסלן קנדי יליד סנט לוסיה, המשחק בקבוצת בוסטון סלטיקס מליגת ה-NBA, בעמדות הפאוור פורוורד והסנטר.
בושיי נולד בעיר קסטריז שבסנט לוסיה, ובגיל 5 עבר עם אמו למונטריאול, קנדה, במטרה להתאחד עם אביו הקנדי.
בסופו של דבר נפרדו הוריו, ונותק הקשר עם אביו, אך בושיי ואמו נשארו להתגורר במונטריאול.
בגיל 16 נשר מבית הספר, והחל לעבוד כשוטף כלים במסעדה מקומית.
בגיל 19 שיחק לראשונה בליגת כדורסל מסודרת, כאשר הצטרף לקבוצת "Alma Academy" מליגת ה-AAU האמריקאית.
בשנת 2013 החל ללמוד במכללה קדם-אקדמית בניו מקסיקו, ושנה לאחר מכן עבר ל"מכללת נורת'ווסט" אשר במדינת ויומינג.
בעונתו היחידה בקבוצת הכדורסל של המכללה זכה בתואר השחקן המצטיין של , לאחר שרשם ממוצעים של 22.5 נקודות, 11.8 ריבאונדים ו-4.7 חסימות למשחק.
בשנת 2015 עבר ללמוד באוניברסיטת אורגון, אשר קבוצתה השתתפה בליגת המכללות הבכירה.
לאחר שלא נבחר על ידי קבוצה כלשהי בדראפט ה-NBA 2017, חתם בושיי בקבוצת גולדן סטייט ווריורס על "חוזה כפול", במסגרתו שיחק לסירוגין עבור גולדן סטייט ב-NBA ועבור קבוצת הבת שלה מליגת הפיתוח של ה-NBA – סנטה קרוז ווריורס.
בעונת הרוקי שלו שותף במשחק אחד בלבד ב-NBA וב-20 משחקים בליגת הפיתוח, במסגרתה קלע 11.8 נקודות בממוצע למשחק.
בסיום העונה זכה עם הווריורס באליפות ה-NBA, על אף שלא שותף באף אחד ממשחקי הקבוצה בפלייאוף.
ביוני 2018 שוחרר מגולדן סטייט.
באוקטובר 2018 חתם בושיי על חוזה כפול בטורונטו ראפטורס ובקבוצת הבת שלה מליגת הפיתוח – ראפטורס 905. לאורך עונת 2018/2019 הצטיין בליגת הפיתוח עם ממוצעים של 27.2 נקודות, 11.4 ריבאונדים ו-4.1 חסימות למשחק, ובסיומה זכה הן בפרס ה-MVP והן בפרס שחקן ההגנה של הליגה.
בפברואר 2019 הומר חוזהו בטורונטו לחוזה NBA סטנדרטי.
באותה עונה זכתה טורונטו באליפות ה-NBA הראשונה בתולדותיה, לאחר שגברה בסדרת הגמר על הווריורס, בתוצאה 4–2. בושיי עצמו שותף ב-28 משחקים בעונה הסדירה, ובשני משחקים בלבד בפלייאוף.
בעונת ביסס את עצמו כשחקן רוטציה קבוע בטורונטו, ותרם 6.6 נקודות בממוצע למשחק.
לקראת עונת חתם על הארכת חוזה בראפטורס לשתי עונות נוספות, עבור כ-13.5 מיליון דולר.
כריס ביי הוא מתאבק אמריקאי, המופיע בארגון ההיאבקות Impact Wrestling, שבו הוא אלוף העולם לזוגות הנוכחי של TNA ביחד עם אייס אוסטין.
כיהן פעם אחת כאלוף ה-X דיוויז'ן והוא מוכר בעיקר בשל תקופתו בארגונים העצמאיים, כשהבולטים ביניהם הם Championship Wrestling from Hollywood (CWFH) ו-Game Changer Wrestling (GCW).
ביי ערך את קרב הבכורה שלו ב-WWE ב-11 באוקטובר 2019 בפרק של התוכנית 205 לייב נגד ארייה דבארי, ובו הוא הפסיד לדבארי.
לאחר מכן, ביי הפסיד לליאו ראש ואל איחו דל פנטסמה, כשהקרב מול פנטסמה היה האחרון שלו בארגון זה לפני שעבר ל-Impact Wrestling.
ב-29 בנובמבר 2018 בפרק של התוכנית Impact, ביי הופיע לראשונה בארגון ההיאבקות Impact Wrestling, כשהצטוות לשורות מאט סיידל ויחדיו הם נחלו הפסד לרסקאלז (דזמונד אקסבייר וזאכרי וונץ).
ביי הופיע במספר קרבות נוספים עד שחתם באופן רשמי על חוזה בארגון ב-19 בפברואר 2020. ב-17 במרץ, ביי רשם את ניצחון הבכורה שלו, כשגבר על דמיאן דרייק.
במהלך הלילה הראשון של האירוע רבליון, שנערך ב-28 באפריל 2020, ביי ניצח את רוחיט ראג'ו, סואיסייד וטריי בקרב הבכורה שלו באירוע שלם וצפה.
ניצחון זה ביסס את מעמדו כמתאבק במחלקת ה-X דיוויז'ן.
ביי קיבל הזדמנות להתמודד על אליפות ה-X דיוויז'ן של אימפקט ב-5 במאי, במסגרת קרב משולש נגד אלוף ה-X דיוויז'ן, ווילי מאק, ואייס אוסטין, שבסופו מאק ניצח ושמר על התואר.
לאחר ההגנה המוצלחת של מאק על תוארו מול ג'וני סווינגר שבועיים לאחר מכן, ביי תקף את מאק ביחד עם סווינגר, צעד שביסס את דמותו כרעה.
ב-25 ביוני, נודע שביי יאתגר את מאק לקרב על אליפות ה-X דיוויז'ן באירוע סלאמיברסרי, זאת לאחר שהוא הצמיד את מאק לניצחון במהלך קרב שלושה נגד שלושה.
באירוע זה, שנערך ב-18 ביולי, ביי ניצח את מאק וזכה באליפות ה-X דיוויז'ן.
בלילה הראשון של הספיישל Emergence, שנערך ב-18 באוגוסט, הוא הפסיד את התואר לרוחיט ראג'ו בקרב משולש אשר כלל בנוסף את TJP.
לאחר איבוד התואר, נראה שביי עבר לעלילות ראשיות יותר סביב אליפות העולם של אימפקט.
באירוע פיינל רזולושן, שנערך ב-12 בדצמבר, ביי כשל בניסיונו לזכות בתואר זה, כשהפסיד בקרב הראשון שקיבל על התואר לאלוף העולם של אימפקט, ריץ' סוואן.
ב-2 בנובמבר 2020, הוכרז שכריס ביי ייקח חלק בטורניר סופר ג'יי של ארגון ההיאבקות היפני New Japan Pro-Wrestling (NJPW).
ב-12 בדצמבר, ביי גבר על קלארק קונורס בסיבוב הראשון, אך הודח מהטורניר בשלב הבא, שהיה שלב חצי הגמר על ידי ACH, שסיים בסופו של דבר כסגן זוכה הטורניר.
אליפות הזוגות של UWN (פעם אחת) - עם סווייד תומפסון
אליפות ללא גבולות של FSW (פעם אחת)
אליפות הזוגות של FSW (פעמיים) - עם נינו בלאק (1) וסווייד תומפסון (1)
אליפות העולם לזוגות של אימפקט (פעם אחת, נוכחי) - ביחד עם אייס אוסטין
פרסי סוף השנה של אימפקט (פעם אחת)
במי לצפות בשנה הבאה (2021)
אליפות במשקל כבד של MPW (פעם אחת)
אליפות המהפכה של MPW (פעם אחת)
PWI דירג אותו במקום ה-202 מתוך 500 המתאבקים הטובים ביותר לשנת 2020
הישגים בארגון ההיאבקות Without a Cause – WAC
כרים אסד אחמד קאן הוא עורך דין בריטי והתובע הראשי בבית הדין הפלילי הבין-לאומי.
קאן מומחה למשפט בין-לאומי ולזכויות האדם.
קודם לכן שימש כעוזר למזכיר הכללי של האומות המאוחדות, וכראש צוות החקירה לקידום ענישה על פשעי מלחמה שבוצעו על ידי המדינה האסלאמית (UNITAD).
ב-16 במאי 2025 פורסם כי קאן "יצא לחופשה" מתפקידו כתובע.
זאת לאחר חשיפת העדויות על תקיפותיו המיניות.
קאן נולד באדינבורו, סקוטלנד, הממלכה המאוחדת למשפחה מוסלמית מפקיסטן, בני עדת האחמדים.
הוא הוכשר לשמש כעורך דין באנגליה ובוויילס בשנת 1992. לאחר מכן למד לדוקטורט בוולפסון קולג' באוניברסיטת אוקספורד, אך לא סיים את המסלול ואינו בעל תואר דוקטורט במשפטים.
בין 1993 ו-1996 שימש כתובע מטעם הכתר בשירות התביעה של אנגליה וּויילס.
החל מ-1997 עבד במשרד התובע בבית הדין הפלילי הבין-לאומי ליוגוסלביה לשעבר.
לאחר מכן, שימש כיועץ משפטי למשרד התובע של בית הדין הפלילי הבין-לאומי לרואנדה.
ייצג אנשים מקהילות בקניה שביקשו פיצוי מבריטניה בגין הפרות לכאורה של זכויות אדם שבוצעו במהלך הקולוניאליזם הבריטי.
לדבריו, "צריך להכיר בעוולות היסטוריות מסוימות...
זה משהו שאני מרגיש לגביו הרבה להט, וזה באמת כדאי".
קאן עבד בבגדאד שבעיראק כיועץ מיוחד וראש צוות החקירה של האומות המאוחדות לקידום ענישה לפשעי המדינה האסלאמית.
התובע הראשי של בית הדין הפלילי הבין-לאומי
ב-12 בפברואר 2021 נבחר לתובע הראשי של בית הדין הפלילי הבין-לאומי.
הוא האדם השלישי בתפקיד זה, והראשון שנבחר בהצבעות חשאיות.
בספטמבר 2021, הוא חידש את חקירת הפשעים שביצעו הטליבאן והמדינה האסלאמית בח'וראסאן שבאפגניסטן שהושעו באביב 2020 לבקשת הממשלה בקאבול, שניסתה להוכיח כי מערכת המשפט שלה נמצאת בשטח ויכולה להעמיד לדין את מבצעי המעשים.
מנגד, התובע החליט "לבטל מסדרי עדיפויות" את החקירות הנוגעות לפשעים שבוצעו על ידי כוחות בין-לאומיים, בפרט כוחות אמריקאים, בשטח אפגניסטן משנת 2003. הוא נימק את הבחירה הזו באמצעים הכספיים המוגבלים של בית הדין.
בנובמבר 2021, הוא נסע לקולומביה ולוונצואלה ואישר כי יתחיל חקירה רשמית נגד ונצואלה בגין פשעים נגד האנושות.
באפריל 2022 הוא חזר לוונצואלה וסיכם עם הממשלה להקים משרד של בית הדין הבין-לאומי בקראקס.
במרץ 2023 הגיש בהצלחה בקשה לצווי מעצר נגד נשיא רוסיה ולדימיר פוטין ומריה לבובה-בלובה, הנציבה הנשיאותית לזכויות ילדים של רוסיה, אשר לדידו הפרו שני חוקים נגד גירושים שיטתיים, העברה ולקיחת בני ערובה של ילדים אוקראינים לרוסיה.
באוקטובר 2023 הצהיר כרים קאן שהחל לנהל חקירה פעילה על אירועי 7 באוקטובר בישראל, וכן בעזה ויהודה ושומרון.
הוא ציין שסמכותו מתחילה שנים אחורה, משנת 2014. במאי 2024 הגיש בקשה לצווי מעצר נגד ראש ממשלת ישראל בנימין נתניהו, שר הביטחון יואב גלנט, מנהיג ארגון הטרור חמאס ברצועת עזה יחיא סנוואר, ראש הלשכה המדינית של חמאס אסמעיל הנייה ומפקד גדודי עז א-דין אל-קסאם מוחמד דף.
עם חזרתו של הנשיא דונלד טראמפ לבית הלבן הטילה ארצות הברית עיצומים משמעותיים על בית הדין, ובראש ובראשונה על קאן עצמו בעקבות הגשת התביעה נגד נתניהו וגלנט.
ההחלטה שקיבל טראמפ נגד בית הדין הפלילי בפברואר 2025 אוסרת בין השאר על התובע הכללי קאן ועל כל מי שאינו אזרח אמריקני מקרב 900 עובדי בית הדין להיכנס לארצות הברית, והיא גם מאיימת על כל אדם, מוסד או חברה בקנסות ובתקופות מאסר אם יספקו לקאן "סיוע כספי, חומרי או טכנולוגי".
חשבון האי-מייל שלו נחסם על ידי חברת מיקרוסופט וגם חשבונות הבנק שלו בבריטניה נחסמו.
בנובמבר 2025 ישראל הגישה לבית הדין הפלילי הבינלאומי בהאג בקשה לבטל את צווי המעצר שהוצאו נגד ראש הממשלה בנימין נתניהו ושר הביטחון לשעבר יואב גלנט.
בנוסף, ישראל דרשה את פסילתו של התובע הראשי קארים חאן מכל מעורבות בתיקים הנוגעים לה, בטענה כי פעולותיו נגועות במניעים אישיים וכי ההליך המשפטי זוהם.
הבקשה הוגשה במסגרת תגובת ישראל להחלטות התובע, והיא נועדה לערער על תוקפם של הצווים ועל סמכותו של חאן בהקשר זה.
האשמה על התנהגות מינית בלתי הולמת
באוקטובר 2024 פורסמו טענות כלפיו להטרדה מינית של עובדת זוטרה במשרדו לאורך תקופה ממושכת.
קאן הכחיש בהצהרה פומבית את ההאשמות על התנהגות בלתי הולמת, וטען כי מדובר ב"קמפיין השמצה".
כמו כן הואשם קאן בניסיונות להשתיק את המתלוננת ולשכנע אותה לחזור בה מתלונתה על הטרדה מינית.
במאי 2025 נחשפה עדותה של העובדת, ונטען כי נעשו ניסיונות להשתיק אותה בנימוק של "תחשבי על צווי המעצר הפלסטיניים".
קאן מונה לייעוץ המלכה (Queen's Counsel) בשנת 2011.
נישואיו הראשונים של קאן היו ליסמין רחמן מונא, בתו של הח'ליף האחמדי הרביעי מירזא טאהר אחמד .
כיום הוא נשוי לדאטו שיימאלה אלג'נדרה, עורכת דין ממוצא מלזי.
לקאן יש אחות ושני אחים.
אחד מאחיו, עימראן אחמד , הוא עבריין מין מורשע שכיהן כחבר הפרלמנט מטעם המפלגה השמרנית ונידון ב-2022 ל-18 חודשי מאסר לאחר שהורשע בהתעללות מינית בנער בן 15.
כריסטופר ג'ונסון (; נולד ב-29 באפריל 1990) הוא כדורסלן אמריקאי, המשחק בעמדת הסמול פורוורד בשאלון הצרפתית.
בעונתו הראשונה באוניברסיטת דייטון, שיחק ג'ונסון 34 משחקים, עם ממוצעים של 6.3 נקודות ו-5.2 ריבאונדים למשחק.
בעונתו השנייה במכללה, הוא שותף ב-36 משחקים, והעמיד ממוצעים של 11.9 נקודות ו-6.9 ריבאונדים למשחק.
בעונתו השלישית הוא שיחק 36 משחקים ופתח בכולם, כשהוא מעמיד ממוצעים של 11.9 נקודות, 6.0 ריבאונדים ו-1.6 אסיסטים למשחק.
הוא הוביל את המכללה בחטיפות עם 31, באחוזים מהעונשין עם 83 אחוזים ושלשות עם 77 במהלך העונה.
הוא סיים שני בקבוצה בנקודות, ריבאונדים וריבאונדים התקפיים עם 76 כאלו.
הוא גם במקום השני בקבוצה בחסימות עם 14 ודורג שלישי באחוזים מהשלוש עם 37.9 אחוז.
הוא קלע בדאבל פיגרס ב-24 מתוך 36 המשחקים של מכללתו והוביל את המכללה בנקודות במשך 13 פעמים.
ג'ונסון גם רשם דאבל דאבל במשך 4 פעמים בעונה.
בעונתו האחרונה, הוא נבחר לשחקן המצטיין של המכללה והוביל אותה למאזן 13–20. בטורניר בסוף העונה הציג ג'ונסון יכולת גבוהה עם 20 נקודות מול אלבמה, 18 מול מינסוטה, 16 מול סיטון הול ואולה מיס ו-12 מול וייק פורסט.
ב-32 משחקים, הוא העמיד ממוצעים של 12.4 נקודות, 6.4 ריבאונדים ו-1.3 אסיסטים למשחק.
בשנת 2012, לאחר שלא נבחר בדראפט ה-NBA, הצטרף ג'ונסון לפילדלפיה 76' במסגרת ליגת הקיץ של ה-NBA.
בספטמבר 2012, חתם ג'ונסון בלוס אנג'לס קליפרס, אך ב-7 באוקטובר הוא נחתך מהקבוצה.
יומיים לאחר מכן, הוא חתם באורלנדו מג'יק, אך נחתך מהקבוצה ב-27 באוקטובר לאחר שהופיע בארבעה משחקי קדם עונה.
ב-2 בנובמבר 2012, נבחר ג'ונסון על ידי ריו גראנדה ואלי וייפרס בבחירה השביעית בסיבוב הראשון בדראפט של ליגת הפיתוח של ה-NBA.
ב-23 בינואר 2013, הוא חתם על חוזה ל-10 ימים בממפיס גריזליס.
את הופעת הבכורה שלו בליגת ה-NBA, ערך באותו יום בניצחון על לוס אנג'לס לייקרס.
הוא חתם על חוזה נוסף ל-10 ימים עם הגריזליס ב-3 בפברואר, אך חזר לויפרס ב-20 בפברואר עם תום החוזה.
ב-30 בספטמבר 2013, חתם ג'ונסון בברוקלין נטס, אך ב-26 באוקטובר הוא שוחרר מהקבוצה לאחר שהופיע בשבעה משחקי קדם עונה.
בחודש שלאחר מכן הוא הצטרף מחדש לריו גראנדה ואלי וייפרס.
ב-17 בינואר 2014, חתם ג'ונסון על חוזה ל-10 ימים בבוסטון סלטיקס.
הוא ערך את הופעת הבכורה שלו בסלטיקס ארבעה ימים לאחר מכן, כשקלע 11 נקודות, הוריד 3 ריבאונדים, מסר אסיסט אחד וחטף פעם אחת בהפסד 86–93 למיאמי היט.
בתום החוזה, האריך את חוזהו ב-10 ימים נוספים.
לאחר שגם החוזה הזה תם, האריך ג'ונסון את חוזהו עד תום העונה.
ביולי 2014, שיחק ג'ונסון במדי בוסטון במסגרת לליגת הקיץ, אך ב-25 בספטמבר הוא שוחרר מהקבוצה.
ב-40 משחקים בהם שותף בקבוצה, הוא העמיד ממוצעים של 6.3 נקודות ו-2.4 ריבאונדים למשחק ב-19.7 דקות.
הוא שותף בתשעה משחקים לפני שב-15 בנובמבר שוחרר מהקבוצה.
בדצמבר 2014 חזר ג'ונסון לוייפרס, אך זמן קצר לאחר מכן, ב-28 בינואר 2015, הוא חתם ביוטה ג'אז ל-10 ימים.
בתום החוזה יוטה לא האריכה את חוזהו וג'ונסון חזר לוייפרס.
ב-6 במרץ 2015, חתם ג'ונסון ל-10 ימים במילווקי באקס.
בתום החוזה הוא האריך את חוזהו ב-10 ימים נוספים.
בשמונה משחקים במילווקי, הוא העמיד ממוצעים של 3.9 נקודות ו-1.4 ריבאונדים ב-16 דקות למשחק.
בתום חוזהו השני במילווקי, ב-26 במרץ 2015, חתם ג'ונסון עד תום העונה ביוטה ג'אז.
בתום העונה האריך את חוזהו לעונה נוספת.
ב-22 באוקטובר 2016, שוחרר ג'ונסון מהקבוצה.
בשתי עונותיו בקבוצה, שותף ג'ונסון ב-82 משחקים בהם פתח פעמיים, כשהוא מעמיד ממוצים של 3.5 נקודות ו-1.8 ריבאונדים למשחק ב-13.0 דקות.
ב-23 בנובמבר 2016, חזר ג'ונסון לוייפרס.
עד תום העונה הוא העמיד ממוצעים של 13.5 נקודות ו-6.2 ריבאונדים למשחק.
ביולי 2017, שיחק ג'ונסון באינדיאנה פייסרס וביוסטון רוקטס במהלך ליגת הקיץ.
ב-25 בספטמבר הוא חתם ביוסטון אך ב-13 באוקטובר הוא שוחרר מהקבוצה.
ב-13 בנובמבר 2017, חתם ג'ונסון לעונה בגראבלין דנקירק מהליגה הצרפתית.
ב-1 במרץ 2018, נבחר ג'ונסון לשחקן המצטיין של חודש פברואר.
ב-25 משחקים בהם שותף, הוא העמיד ממוצעים של 15.5 נקודות, 5 ריבאונדים, 1.9 אסיסטים ו-1.2 חטיפות למשחק.
ב-2 ביולי 2018, חתם ג'ונסון לעונה בהפועל ירושלים מהליגה הישראלית.
בתום העונה זכה ג'ונסון עם הקבוצה בגביע.
ב-17 ביולי 2019, חזר ג'ונסון לצרפת וחתם לעונה בJL בורק.
הוא העמיד ממוצעים של 11.5 נקודות ו-4 ריבאונדים בממוצע למשחק.
ב-6 באוגוסט 2020, חזר ג'ונסון לישראל וחתם בהפועל חולון.
בשנתו הראשונה בקבוצה ג'ונסון קלע בממוצע כ-15 נקודות למשחק ונבחר לשחקן ההגנה וחבר בחמישיית העונה של ליגת העל.
ב-29 באפריל זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
בקיץ 2022, לאחר שזכה עם הקבוצה באליפות המדינה, מונה לקפטן הקבוצה.
ב-9 ביולי 2023 חזר להפועל ירושלים לקדנציה שנייה.
ב-17 ביולי 2025 עזב את הפועל ירושלים והצטרף לשאלון הצרפתית.
כרים קונאטה הוא כדורגלן איבוארי המשחק בעמדת החלוץ ברד בול זלצבורג ובנבחרת חוף השנהב.
קונאטה גדל במחלקת הנוער של מימוסאס מליגת העל של חוף השנהב, והחל לשחק בקבוצה הבוגרת של המועדון בשנת 2020. ביוני 2022 חתם ברד בול זלצבורג האוסטרית.
בעונת 2023/24 הוכתר קונאטה כמלך השערים של הבונדסליגה האוסטרית, כשהבקיע 20 שערים במדי רד בול זלצבורג.
ב-3 בספטמבר 2021 ערך קונאטה את הופעת הבכורה שלו בנבחרת חוף השנהב, בתיקו 0-0 נגד נבחרת מוזמביק במסגרת מוקדמות מונדיאל 2022.
כריס בודרו הוא שחקן קולנוע, טלוויזיה ודוגמן אמריקאי.
כריס בודרו גדל בלאס וגאס, נבדה.
לאחר התיכון, הוא זכה במלגה כחבר נבחרת הפוטבול של אוניברסיטת נבדה ברינו, בה למד בשנים 2010 עד 2013. הוא שיחק בעמדת ההגנה ומונה לקפטן הנבחרת.
לאחר הקולג' נבחן בקבוצת סן פרנסיסקו 49'.
עם זאת, פציעה ברגל מנעה ממנו להפוך לשחקן פוטבול מקצועי.
הוא היה חבר בלהקת חשפנים וב-2013 הוגש נגדו כתב אישום בגין תקיפה.
בשנת 2016 הוא עבר ללוס אנג'לס כדי ללמוד משחק בפלייהאוס ווסט.
בודרו ערך את הופעת הבכורה שלו בסרטים הקצרים בהם "QPQ" ו-"The Deep End" בשנת 2016, כמו גם בפרק של סדרת הטלוויזיה "Then What Happened?".
משנת 2016 עד 2018 גילם שיחק בסדרת הטלוויזיה "Steam Room Stories".
בשנת 2019 הוא גילם את תפקידו של בלטון בסרט בעל אותו השם המבוסס על הסדרה.
בודרו כיכב כמעט אך ורק בסרטים קצרים עד 2020, אך היו לו גם תפקידי אורח בסדרות הטלוויזיה בהן "Small Shots" ,"Escape the Night ","Duck World", ו-"The Filth".
בשנת 2020 הואשיחק בתפקיד ראשי בסרט האסונות של פול לוסון "מטאור ירח".
בשנת 2021 הוא התחיל לשחק בסדרה "NCIS".
בודרו הוא דוגמן מבוקש שהצטלם למגזיני אופנה ופרסומות רבות.
כריס באב הוא כדורסלן אמריקאי המשחק בעמדת הקלע בגראבלין דנקירק מליגת העל הצרפתית.
כשסיים את כיתה ז' עברה משפחתו לארלינגטון, טקסס, שם למד בבית הספר אוקריג', העמיד ממוצעים של 31.2 נקודות וסייע לבית הספר להשיג מאזן של 26–3 ואליפות מחוזית כסיניור (שחקן בשנתו הרביעית והאחרונה).
כמו כן העמיד ממוצעים של 8.1 ריבאונדים, 7.2 אסיסטים ושיא בית ספרי של 1,125 נקודות בארבע שנותיו בקבוצה.
בעונתו הראשונה באוניברסיטת המדינה של פנסילבניה, באב שיחק מעט מאוד במדי הליונס, קבוצת הכדורסל של האוניברסיטה.
ב-32 משחקים הוא העמיד ממוצעים של 2.8 נקודות ו-1.1 ריבאונדים ב-10 דקות למשחק.
בעונתו השנייה הוא היה שלישי בקבוצה באסיסטים (69) וחטיפות (22), וקלע את מספר השלשות השני בגודלו בקבוצה, כשקלע 69 מ-185 (37.3%) מחוץ לקשת.
ב-31 משחקים (מתוכם פתח ב-23), הוא העמיד ממוצעים של 9.3 נקודות, 3.2 ריבאונדים ו-2.2 אסיסטים ב-29.7 דקות למשחק.
בשנת 2011, הוא עבר לאוניברסיטת המדינה של איווה.
לאחר עונת "חולצה אדומה", שבה לא שיחק עקב חוקי ההעברות של ה-NCAA, הייתה לו עונת ג'וניור טובה בצייקלונס, והוא המשיך להיות מדורג עשירי ב-12 המכללות הגדולות בשלשות למשחק עם 1.9. ב-34 משחקים (בכולם פתח בחמישייה) הוא העמיד ממוצעים של 7.8 נקודות, 4.1 ריבאונדים, 1.6 אסיסטים ו-1.0 חטיפות ב-33.1 דקות למשחק.
בנובמבר 2012 הושעה באב משני המשחקים הראשונים של עונת 2012/13 בשל הפרת חוקי הקבוצה.
כשחזר נבחר לחמישיית ההגנה של 12 הגדולות.
ב-33 משחקים (פתח בכולם) הוא העמיד ממוצעים של 9.1 נקודות, 3.4 ריבאונדים, 2.2 אסיסטים ו-1.1 חטיפות ב-32.7 דקות למשחק.
הוא קלע 38.2% לשלוש בעונה זו, ושלשות היוו 5.2 מ-7.2 זריקות השדה שלו למשחק באותה עונה.
ביולי 2014 הצטרף באב לבוסטון סלטיקס לליגת הקיץ 2014, אך ב-25 בספטמבר 2014 הסלטיקס חתכו אותו מהסגל.
ב-31 באוקטובר 2014 הוא נרכש מחדש על ידי המיין רד קלאוס, וב-4 בפברואר 2015, הוא נבחר למשחק האולסטאר של ליגת הפיתוח.
ב-5 במרץ 2015 קלע באב שיא קריירה של 33 נקודות בניצחון 121–110 של קבוצתו על אוסטין ספרס.
לאחר שלא נבחר בדראפט ה-NBA לשנת 2013, באב הצטרף לפיניקס סאנס לליגת הקיץ 2013. ב-30 בספטמבר 2013 הוא חתם בבוסטון סלטיקס.
עם זאת, הוא נחתך מסגל הסלטיקס ב-26 באוקטובר 2013. ב-31 באוקטובר 2013, הוא נרכש על ידי מיין רד קלאוס, קבוצת ליגת הפיתוח של הסלטיקס.
ב-28 בפברואר 2014, באב חתם על חוזה ל-10 ימים בבוסטון סלטיקס.
ב-11 במרץ 2014, הוא חתם על חוזה נוסף ל-10 ימים בסלטיקס.
ב-21 במרץ 2014, הוא חתם על חוזה רב-שנתי, לא מובטח, עם הסלטיקס.
ביולי 2014, באב הצטרף לבוסטון סלטיקס לליגת הקיץ 2014. ב-25 בספטמבר 2014, הסלטיקס ויתרו עליו.
ב-31 באוקטובר 2014 הוא נרכש מחדש על ידי המיין רד קלאוס.
ב-4 בפברואר 2015, הוא נבחר למשחק האולסטאר של ליגת הפיתוח.
ב-5 במרץ 2015, הוא קלע שיא קריירה של 33 נקודות בניצחון 121–110 של הרד קלאוס על אוסטין ספרס.
ב-6 באפריל 2015, באב חתם על חוזה רב-שנתי עם בוסטון סלטיקס, אך נשלח שוב לרד קלאוס.
שישה ימים לאחר מכן, הוא הוחזר על ידי הסלטיקס לאחר שמיין הודחה מפלייאוף ליגת הפיתוח.
הוא לא הופיע באף משחק עבור הסלטיקס בקדנציה השנייה שלו בקבוצה.
ב-27 ביולי 2015, באב הועבר בטרייד, יחד עם ג'רלד וולאס, לגולדן סטייט ווריורס בתמורה לדייוויד לי.
ב-23 באוקטובר 2015, הווריורס ויתר עליו לאחר שהופיע בחמישה משחקי קדם העונה.
ב-19 בנובמבר 2015, באב חתם עם רטיופארם אולם מהבונדסליגה הגרמנית.
ב-32 משחקי ליגה באולם, הוא העמיד ממוצעים של 10.3 נקודות, 4.0 ריבאונדים ו-3.2 אסיסטים למשחק.
הוא גם העמיד ממוצעים של 10.1 נקודות, 2.5 ריבאונדים, 1.7 אסיסטים ו-1.4 חטיפות ב-10 משחקי יורוקאפ בעונת 2015/16.
ב-14 ביוני 2016, באב חידש את חוזהו ברטיופארם אולם לעונת 2016/17. הוא סיים את העונה הסדירה וקבע שיא חדש בבונדסליגה הגרמנית: 100 שלשות (מתוך 233 ניסיונות, 42.9% 3 בעונה הסדירה).
ב-5 ביולי 2017, באב חתם על חוזה לשנתיים במועדון הרוסי לוקומוטיב קובאן.
הוא נפרד מהקבוצה ביולי 2018.
ב-15 ביולי 2018, באב חתם על חוזה בבחצ'שהיר קולג'י מליגת העל הטורקית.
ב-16 ביולי 2019 עבר באב ליוון ושיחק בפרומיתאס פטרס מליגת העל היוונית והיורוקאפ.
הוא קלע 9.8 נקודות בממוצע למשחק במדי הקבוצה.
ב-9 באוגוסט 2020, באב חתם בטלקום בון מהבונדסליגה הגרמנית.
הוא העמיד בקבוצה ממוצעים של 17 נקודות, 3.1 אסיסטים ו-2.1 ריבאונדים למשחק.
ב-4 באוקטובר 2021 חתם באב בבני הרצליה מליגת העל בכדורסל.
הוא זכה עימה בגביע המדינה 2021/2022 והגיע איתה לגמר עונת בליגה, לאחר שבמשחק השני מתוך שלושה בסדרת חצי הגמר נגד מכבי תל אביב, קלע באב 23 נקודות עם 8 מ-9 זריקות מהשדה ורשם מדד מרשים של 32 נקודות.
בגמר הפסידה הרצליה להפועל חולון.
בסיום העונה נבחר באב לחמישיית העונה בליגת העל.
בתחילת העונה מונה באב לקפטן הקבוצה.
עקב מלחמת "חרבות ברזל", כריס עזב את הקבוצה וחתם בקבוצת גראבלין-דנקירק מהליגה הצרפתית.
באב הוא בנם של מייק וניקי באב, ויש לו אח צעיר בשם ניק, ששיחק גם הוא באוניברסיטת המדינה של איווה ומשחק בבאיירן מינכן.
כריסטופר ריצ'רד אוניל הוא שחקן אמריקאי, המוכר מתפקידו בתור קווין ריד בסדרה "המדריך לרוק" (2012) של ניקלודיאון, ובהמשך בתור דניאל הייווארד בסדרת הנוער "אקדמיית החממה" (2020-2017) של נטפליקס המבוססת על הסדרה הישראלית "החממה" שנוצרה ונכתבה על ידי גיורא חמיצר.
אוניל נולד בטינק, ניו ג'רזי ולמד בתיכון הקהילתי של טינק.
הוא הופיע במספר פרסומות ובמערכון בתוכנית המערכונים "סאטרדיי נייט לייב" לפני שקיבל את התפקיד הראשון שלו בטלוויזיה.
התפקיד הגדול הראשון של אוניל היה בסדרה הקומית של ניקלודיאון משנת 2012 "המדריך לרוק", כשגילם את התפקיד של קווין ריד, סטודנט טרי בתיכון שהוא המתופף של להקת "Gravity 5".
באותה שנה הוא גם הנחה את תוכנית הטלוויזיה של ערוץ ניקלודיאון, "You Gotta See This", לצד נואה קרופורד.
בשנת 2013 לאוניל שיחק בסרט הטלוויזיה של ניקלודיאון "תרמית".
בשנת 2016 הוא לוהק לגלם את הדמות של דניאל הייווארד, אחד התפקידים הראשיים בסדרת הדרמה והנוער של נטפליקס "אקדמיית החממה".
הסדרה, אשר החלה את שידוריה ב-8 בספטמבר 2017, היא גרסה אמריקאית שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.
היא סיימה את שידוריה ב-2020 בתום ארבע עונות.
בשנת 2021 שיחק בתפקיד אורח בסדרת הדרמה הביוגרפית של נטפליקס "קולין בשחור ולבן" בהשראת שנות גיל ההתבגרות של האתלט קולין קפרניק.
+ שנה סדרה תפקיד הערות 2012 המדריך לרוק קווין ריד תפקיד ראשי; 25 פרקים You Gotta See This מנחה תוכנית מציאות בניקלודיאון
כריסטופר אדם בומסטד הוא מפתח גוף קנדי לשעבר.
זוכה תחרות מר אולימפיה בקטגוריית מבנה גוף קלאסי בין השנים 2019-2024.
בומסטד זכה להכרה ברשת בזכות הפעילות שלו ברשתות החברתיות בהן הוא משתף באורח חייו ובמסע שלו לפיתוח גוף.
בומסטד נולד וגדל באוטווה, קנדה.
במהלך ילדותו עסק במספר פעילויות ספורטיביות כגון בייסבול, פוטבול, הוקי קרח וכדורסל.
כריס התחיל להרים משקולות בגיל 14 ובין כיתה ט לכיתה י"ב עלה בכ-25 קילו באותו הזמן פגש בחבר של אחותו איאן ולייר מי שהפך למאמן שלו מאז, אף שהכריז ב-2022 שהתחיל להתאמן גם עם האני רמבוד.
בתחילה פיתוח גוף לא הייתה המטרה של כריס, אולם לאחר שזו כן הפכה לכזו, הוא כבר זכה במקום השני במר אולימפיה.
התחרות הראשונה של כריס הייתה תחרות מקומית באונטריו בה השתתף בייחד עם אחותו מליסה ואלייר ושניהם זכו בתחרות.
כריס התחיל את הקריירה המקצועית שלו בגיל 19 ב-2014 והשיג את כרטיס הפדרציה הבין-לאומית לפיתוח הגוף למפתח גוף מקצועי שלו בגיל 21. ב-2016 זכה באליפות צפון אמריקה של הפדרציה הבין-לאומית לפיתוח הגוף וב-2017 כמעט וניצח בקטגוריית מבנה גוף קלאסי.
כריס זכה לתהילה בינלאומית כשהגיע לראש הפודיום 6 פעמים ברצף בין השנים 2019 - 2024. זה הופך אותו לאלוף המכהן הנוכחי במבנה גוף קלאסי לגברים.
בתחרות "מר אולימפיה" 2024 הודיע כריס כי יפרוש מפיתוח גוף מקצועי.
ב-29 באוקטובר 2024 הודיע כריס כי יתחרה בתחרות IFBB Pro בפראג בקטגוריה הפתוחה (Open Bodybuilding) כתחרות "ללא ציפיות, רק מהאהבה לספורט".
2016 – IFBB אליפות צפון אמריקה, משקל כבד, מקום ראשון
2016 – IFBB דיין קאדו קלאסי, מבנה גוף קלאסי, מקום שלישי
2017 – IFBB פיטסבורג Pro, מבנה גוף קלאסי, מקום ראשון
2017 – IFBB טורונטו Pro, מבנה גוף קלאסי, מקום ראשון
2017 – מר אולימפיה, מבנה גוף קלאסי, מקום שני
2018 – מר אולימפיה, מבנה גוף קלאסי, מקום שני
2019 – מר אולימפיה, מבנה גוף קלאסי, מקום ראשון
2020 – מר אולימפיה, מבנה גוף קלאסי, מקום ראשון
2021 – מר אולימפיה, מבנה גוף קלאסי, מקום ראשון
2022 – מר אולימפיה, מבנה גוף קלאסי, מקום ראשון
2023 - מר אולימפיה, מבנה גוף קלאסי, מקום ראשון.
2024 - מר אולימפיה, מבנה גוף קלאסי, מקום ראשון.
כרים סיסה הוא כדורגלן גינאי המשחק בעמדת הקשר ההתקפי בקבוצת סנט אטיין מליגת המשנה הצרפתית ובנבחרת גינאה.
סיסה הצטרף לסנט אטיין בשנת 2020, והחל לשחק בקבוצת המילואים של המועדון.
בשנת 2023 החל לשחק בקבוצה הראשונה של המועדון במסגרת ליגת המשנה הצרפתית.
ב-13 באוקטובר 2023 ערך סיסה את הופעת הבכורה שלו בנבחרת גינאה, בניצחון 0–1 על נבחרת גינאה ביסאו במשחק ידידות.
כריס ג'וליאנו הוא שחיין אמריקאי, אלוף אולימפי (פריז 2024) וזוכה פעמיים מדליית ארד מאליפות עולם (פוקואוקה 2023 וסינגפור 2025) במשחה שליחים 4x100 מטר חופשי.
סגן אלוף עולם (פוקואוקה 2023) במשחה שליחים משולב 4x100 מטר חופשי.
מדליית כסף במשחה שליחים משולב 4x100 מטר חופשי לאחר ששחה בשלב המוקדמות ומדליית ארד במשחה שליחים 4x100 מטר חופשי ביחד עם ראיין הלד, ג'ק אלכסי ומאט קינג בתוצאה של 3:10.81 דקות, אחרי אוסטרליה (3:10.16 דקות) ואיטליה (3:10.49 דקות), כשחיין שלישי הוא שחה ב"זינוק שליחים" תוצאה של 47.77 שניות.
במשחנים האמריקאים לאולימפיאדת פריז שנערכו באינדיאנפוליס, אינדיאנה ביוני 2024 זכה במדליית זהב במשחה ל-100 מטר חחפשי בתוצאה של 47.38 שניות, לפני ג'ק אלכסי (47.47 שניות) וקיילב דרסל (47.53 שניות), בשלב חצי הגמר הוא קבע שיא אישי חדש של 47.25 שניות.
במשחקים האולימפיים עצמם זכה במדליית זהב במשחה שליחים 4x100 מטר חופשי ביחד עם ג'ק אלכסי, האנטר ארמסטרונג וקיילב דרסל בתוצאה של 3:09.28 דקות, לפני אוסטרליה (3:10.35 דקות) ואיטליה (3:10.70 דקות), כשחיין שני הוא שחה ב"זינוק שליחים" תוצאה של 47.33 שניות.
כריסטין מרל אוניל היא טניסאית עבר אוסטרלית.
היא זכתה בתחרות גראנד סלאם של אליפות אוסטרליה הפתוחה 1978.
כריס אוניל נולדה בניוקאסל שבטסמניה.
היא התחילה להתאמן בגיל צעיר ובשנת 1973 זכתה באליפות אוסטרליה לבנות גילה.
כריס אוניל שיחקה בתחרויות גראנד סלאם החל משנת 1973. היא לא עברה את השלבים המוקדמים עד אליפות אוסטרליה הפתוחה 1978, בה הצליחה להגיע לגמר וניצחה בתחרות.
באותה תחרות היא לא הייתה מדורגת ודירוגה בעולם באותה תקופה היה מס' 80. באותה אליפות בתחרות זוגות נשים אוניל הגיעה לשלב חצי הגמר.
כריס אוניל שיחקה גם במשחקי זוגות נשים.
בשנים 1976 ו-1978 היא הגיעה לשלבים של רבע הגמר וחצי הגמר בתחרויות גראנד סלאם.
בשנת 1983 אוניל פרשה מהשתתפות בתחרויות ופעלה כמאמנת טניס.
בשנת 2007 היא פתחה ביחד עם קרובי משפחה בית ספר לטניס.
מייס אדוארד כריסטופר "כריס" ובר השלישי הוא כדורסלן עבר אמריקאי ששיחק בליגת ה-NBA.
ידוע בעיקר בשל הצלחתו בקבוצת סקרמנטו קינגס.
במהלך קריירת ה-NBA שלו, ובר שיחק גם במדי קבוצות גולדן סטייט ווריורס, וושינגטון ויזארדס, פילדלפיה 76' ובדטרויט פיסטונס.
במרץ 2008 פרש ובר ממשחק פעיל בעקבות פציעה בברך.
את לימודיו התיכוניים עשה בתיכון DCDS שבדטרויט.
תחת הובלתו זכה התיכון בשלוש אליפויות כדורסל רצופות של מדינת מישיגן.
בשנתו האחרונה בתיכון, הציג ובר ממוצעים מרשימים של 29.4 נקודות ו-13 ריבאונדים למשחק, תוך שהוא נבחר בסיומה ל-"מר הכדורסל של מישיגן" לעונת 1990-1991.
עם סיום לימודיו בתיכון, עבר ובר לשחק באוניברסיטת מישיגן שם שיחק במשך שנתיים.
במישיגן, הוביל ובר את חבורת השחקנים שנודעה בכינוי "החמישייה האגדית" החמישייה כללה את ג'וואן האוורד, ג'יילן רוז, ג'ימי קינג, ריי ג'קסון ואת ובר עצמו.
כולם שחקני שנה ראשונה 1991. החמישייה הצליחה להביא את נבחרת הכדורסל לגמר ה-NCAA פעמיים, כשהיא מפסידה בשתיהן.
שחקני "החמישייה האגדית", נהגו ללבוש מכנסי ספורט "זרוקים" ונעליים שחורות, מה שהביא לתפיסתם כמביאי אווירת היפ-הופ למשחק, תפיסה התרמה לפופולריות הרבה לה הם זכו.
ארבעה משחקני החמישייה (ובר, רוז, הווארד וקינג) הפכו בהמשך דרכם לשחקני NBA.
במשחק גמר האליפות שנערך ב-חמישה באפריל, 1993, מול אוניברסיטת קרוליינה הצפונית, ביקש ובר פסק זמן 11 שניות לסיום המשחק, כשלקבוצתו לא נותרו עוד פסקי זמן לקחת, וכשמישיגן פיגרה ב-2 נקודות בלבד, 73-71. מעשה זה גרר עבירה טכנית נגד מישיגן, והכריע למעשה את המשחק לטובת קרוליינה הצפונית.
האירוע סימן את סוף קריירת הכדורסל של ובר בקולג'ים, קריירה במהלכה זכה במספר תארים אישים.
תארים אלו נלקחו מובר מאוחר יותר בעקבות חשדות למעורבות של ובר בענייני הימורים והתנהלות לא חוקית שלו במסגרת משחקיו עם אוניברסיטת מישיגן.
ובר נבחר ראשון בדראפט של 1993 על ידי האורלנדו מג'יק, ועוד באותו ערב הועבר לגולדן סטייט ווריורס בתמורה לפני הארדוויי ושלוש בחירות סיבוב ראשון עתידיות בדראפט.
בשנתו הראשונה בליגה הציג ובר ממוצעים של 17 נקודות ו-9.1 ריבאונדים למשחק וזכה בפרס רוקי השנה ב-NBA.
לובר היה חלק חשוב בהובלת הווריורס בחזרה למשחקי הפלייאוף באותה שנה.
למרות זאת, בין ובר ומאמנו דון נלסון, שרר סכסוך ממושך.
מקור סכסוך זה היה ברצונו של האחרון להפוך את ובר לשחקן פנים, וזאת על אף יכולות השליטה והמסירה המצוינות שלו (בהתחשב בגובהו - 2.08 מטרים).
בסוף אותה שנה ניצל ובר סעיף בחוזה שלו שאיפשר לו שלא להמשיך לשחק במדי הקבוצה, תוך שהוא מצהיר כי אין בכוונתו לשוב אליה עוד.
בהיעדר אפשרויות רבות, הסכימה הקבוצה לעסקת חילופין, בשולחה את ובר לוושינגטון בולטס, בעבור הפאוור פורורד טום גוואליאוטה ושלוש בחירות סיבוב ראשון עתידיות בדראפט.
ב-2008 חזר ובר לשחק בקבוצה.
בשנתו השנייה בליגה עבר לשחק בוושינגטון בולטס, בה שיחק שלוש עונות, ואיחד כוחות עם חברו למכללה במישיגן, ג'וואן הווארד.
בעונת 1995-1996, נפצע ובר והוגבל עד כדי משחק ב-15 משחקים בלבד באותה עונה.
לאחר החלמתו מהפציעה ושובו לשחק, נבחר לנבחרת האולסטאר בשנת 1997. בשנה זו הוביל ובר את הוויזארדס לפלייאוף בפעם הראשונה מזה 9 שנים, אך הקבוצה הודחה על ידי השיקגו בולס של מייקל ג'ורדן.
עד לסוף 1998, ביסס ובר את היותו פאוור פורוורד (עמדה מספר 4) מצוין, אך זמנו בקבוצה תם.
ב-14 במאי 1998, הועבר ובר לסקרמנטו קינגס תמורת מיץ' ריצ'מונד ואוטיס ת'ורפ.
בתחילה לא חפץ ובר במעבר שכן סקרמנטו נודעה כקבוצה חלשה מזה שנים רבות.
ובר אף פרסם שכמעט ולא עלה למטוס ממישיגן לסקרמנטו, אך אביו שכנע אותו לבסוף להצטרף לקבוצה.
עם הגיעו לסקרמנטו, החתימו הקינגס גם את הסנטר ולאדה דיבאץ, ובחרו בדראפט את הרכז ג'ייסון ויליאמס.
בעונת 1998-1999 הקצרה (עונת השביתה בליגה), סקרמנטו העפילה לפלייאוף וכמעט והדיחה באופן מפתיע את יוטה ג'אז, וכוכביה קארל מלון וג'ון סטוקטון.
בשנים הבאות, הקינגס בהובלתו של ובר הפכה לקבוצה מרשימה שנחשבה למועמדת לזכייה באליפות ה-NBA.
ובר נבחר למשחק האולסטאר ב-2000 ו-2001, תוך שהוא מחזק את מעמדו כאחד מהפאוור-פורוורדים הטובים ביותר בליגת ה-NBA.
עונתו הטובה ביותר של ובר הייתה עונת 2000-2001, בה הציג ממוצעים מצוינים של 27.1 נקודות ו-10 ריבאונדים למשחק.
ב- 27 ביולי 2001, חתם ובר על חוזה חדש עם סקרמנטו בערך של 127 מיליון דולר אמריקני למשך שבע שנים.
חוזה שזכה לביקורות וגרר הדיינות ביכולותיו, משכורתו הגבוהה ופציעותיו הרבות של ובר, כמו גם ביכולותיה הטובות של הקבוצה גם בהיעדרו של ובר מהמשחק.
למרות זאת ביקורות אלו, בשנת 2002, הוביל ובר את סקרמנטו לעונה מצוינת שהסתכמה במאזן של - 61 ניצחונות ו-21 הפסדים בלבד.
בעונה זו נבחר ובר בפעם הרביעית לאולסטאר.
סקרמנטו העפילה לגמר המערב, שם שיחקה נגד האלופה לוס אנג'לס לייקרס בראשות קובי בריאנט.
הקינגס הציגו יכולת טובה נגד הלייקרס וכבר הובילו 3-2 בסדרה, אך לבסוף הקבוצה נוצחה, במשחק שביעי ומכריע בסדרה.
במשחק זה הובילו הקינגס ב-12 נקודות עם סיום הרבע השלישי.
בעונה העוקבת עמדו ממוצעיו של ובר על 23 נקודות ו-11 ריבאונדים למשחק.
שמו הועלה כאחד מהשחקנים המועמדים לתואר ה-MVP, והוא נבחר בפעם החמישית, לקבוצת האולסטאר.
משחק אותו הוא החמיץ בשל פציעה בברך.
ובר התאושש מהפציעה, והקינגס היו המועמדים המובילים לזכייה באליפות ה-NBA.
במשחק השני בחצי גמר המערב בשנת 2003 נגד הדאלאס מאבריקס, ובר שוב סבל מפציעה בברך שאיימה לסיים לו את הקריירה, ואף השביתה אותו למשך שנה שלמה.
לאחר ניתוח, חזר ובר ל-25 המשחקים האחרונים בעונת 2003-2004, אך יכולותיו האתלטיות, זריזותו וקלות תנועתו נחלשו באופן משמעותי.
בפברואר 2005, ובר, יחדיו עם מייקל ברדלי ומאט בארנס, הועבר לפילדלפיה 76' בתמורה לקני תומאס, בריאן סקינר וקורליס ויליאמסון.
השתלבותו של ובר בהתקפת הקבוצה הייתה מעט ארוכה, שכן הייתה לו זו הפעם הראשונה בקריירה בה הוא היווה רק את אפשרות הקליעה השנייה בקבוצה, בעוד הראשונה הייתה אלן אייברסון.
לבסוף לובר היה חלק בהעפלתה של פילדלפיה לפלייאוף של 2005, בו הפסידה הקבוצה לדטרויט פיסטונס.
שנה לאחר מכן לא העפילה הקבוצה לפלייאוף וזאת על אף עונה טובה של ובר בה הציג ממוצעים של 20 נקודות ו-10 ריבאונדים למשחק.
ביום שלישי, ה-18 באפריל 2006, ובר וחברו לקבוצה אלן אייברסון נקנסו בעקבות אי הופעה למשחק הבית האחרון שלהם באותה העונה, למרות העובדה ששניהם היו פצועים.
יום לאחר מכן, שניהם התנצלו על התנהגותם.
לאחר חצי עונה בה כמעט ולא שיחק, קנתה פילדלפיה את יתרת חוזהו של ובר ושחררה אותו מן הקבוצה.
ובר שהפך לשחקן חופשי חתם על חוזה לשארית עונת 2006-07 בקבוצת עיר הולדתו, דטרויט פיסטונס.
בעונת 2007-08 שב ובר לשחק בווריורס בה החל את הקריירה, אך נפצע בתחילת העונה.
לאחר שנואש מהניסיונות לשוב מפציעה בברך, החליט ובר לפרוש ממשחק פעיל, בגיל 35.
לוובר נודעו מספר הסתבכויות עם החוק ועבירות פליליות.
ב-1998, נעצר והואשם בתקיפה מדרגה-שנייה, התנגדות למעצר, אחזקת מריחואנה, נהיגה תחת השפעה של מריחואנה וחמש עבירות תנועה אחרות, אחרי שהורד מהכביש בדרכו לאימון בשל עבירת מהירות.
הוא זוכה מארבעת האישומים הראשונים לעיל ושילם לבסוף קנסות מצטברים של 560 דולר בלבד.
מאוחר יותר באותה שנה, בעת פגרה של הליגה, נתפס במכס האמריקאי עם שובו ממסע פרסום לנעלי פילה ב-פוארטו ריקו, כשברשותו 11 גרם של מריחואנה.
תפיסה שהובילה לתשלום של 500 דולר קנס, וזמן קצר לאחר מכן לביטול חוזה הפרסום עם פילה.
לאחר הביטול, תבע ובר את החברה בגין פיטורין לא הוגנים אך הפסיד.
נוסף לאירועים אלו, לוובר נודע כאמור חלק גם ב"סקנדל הכדורסל של אוניברסיטת מישיגן".
כריסטופר אדם "כריס" דוטרי זמר רוק אמריקני, סולן להקת הרוק המצליחה "דוטרי", אשר את פרסומו השיג לאחר השתתפות בעונה החמישית של תוכנית הריאליטי "אמריקן איידול", בה סיים במקום הרביעי.
דוטרי נחשב למשתתף "אמריקן איידול" המצליח ביותר בארצות הברית שלא סיים באחד משני המקומות הראשונים.
בגיל 16 החל את צעדיו הראשונים כזמר.
הוא ניגן במספר להקות רוק במהלך התיכון, כשאת ההופעה הפומבית הראשונה שלו ערך בבר של חברתו.
עבודתו הראשונה הייתה סוכן מכירות של מכוניות.
בנוסף עבד בחנות של "וולמארט".
ב־2005 נבחן לעונה הראשונה של תוכנית הריאליטי "רוק סטאר" של רשת CBS, אולם לא עבר את שלב הסינון כדי להשתתף בתוכנית.
באותה תקופה היה סולן של להקת רוק הנקראת "Absent Element".
בפברואר 2006 התקבל לעונה החמישית של "אמריקן איידול", כשאז תואר כרוקר צעיר המושפע מרוק דרומי (Southern rock) ורוק כבד.
ב־22 בפברואר התחיל את השתתפותו בתוכנית, כששר את הלהיט של בון ג'ובי "Wanted Dead or Alive".
שיר זה סימן היטב את סגנונו המוזיקלי של דוטרי, כשנהג לשיר שבוע אחר שבוע שירים רוקיסטים (גם כשלא היו שירי רוק).
סיימון קאוול אמר עליו לאחר שביצע בסגנונו הרוקיסטי את שירו של ג'וני קאש, "I Walk the Line": "אתה הזמר הראשון בתולדות "אמריקן איידול" שאינו מוכן להתפשר".
חוסר התפשרותו על הקו המוזיקלי שלו בתוכנית הביא לו אומנם מעריצים רבים אולם גם הביא להדחתו: בשלב חצי הגמר שר דוטרי שני שירים של אלביס פרסלי: "Suspicious Minds" ו"A Little Less Conversation".
בסיום תוכנית זו הכריז המנחה ראיין סיקרסט לדוטרי: "כריס, אנשים רבים חושבים שאתה תהיה האמריקן איידול הבא.
כריס, אתה הולך הביתה." הדחתו מהתוכנית הייתה להפתעה עצומה, שכן דוטרי היה לפייבוריט ולמועמד בטוח להגיע לגמר.
התקשורת האמריקנית התעניינה רבות בדוטרי לאחר הדחתו מן התוכנית.
הוא הופיע במגוון של תוכניות אירוח ובניהן "The Tonight Show" של ג'יי לנו.
ב־10 ביולי 2006 פורסם כי דוטרי חתם על חוזה הקלטות בחברת התקליטים "תקליטי RCA".
בנוסף הכריז כי יקים להקה ששמה יהיה כשם משפחתו - "דוטרי".
אלבום הבכורה של הלהקה - "Daughtry" יצא לחנויות המוזיקה בארצות הברית ב־21 בנובמבר 2006 ונמכר ב-304,000 עותקים בשבוע הראשון.
9 שבועות אחר כך הגיע האלבום למקום הראשון במצעד האלבומים האמריקני (הישג דומה הצליחו לעשות רק עוד שלושה מיוצאי "אמריקן איידול": קלי קלארקסון, רובן סטודארד וקליי איידן).
עד היום נמכר האלבום בארצות הברית במעל ל-3 מיליון עותקים.
שני הסינגלים שיצאו לאור מהאלבום הגיעו ל-TOP 5 במצעד בילבורד האמריקני: "It's Not Over" (מקום רביעי) ו"Home" (מקום חמישי).
על האלבום אמר דוטרי בראיון: "האלבום הזה הוא יציאה לדרך חדשה עבורי.
אני לא רוצה שישוו אותו ל"אמריקן איידול", מפני שאין בין שני הדברים האלה שום קשר.
זה האלבום שהייתי רוצה להקליט גם אם לא הייתי מופיע בתוכנית.
למעשה, ההבדל היחידי בין מי שאני היום לבין מי שהייתי לפני כן, הוא שעכשו יכולתי לשתף פעולה עם המפיקים הכי מוכשרים שיש".
ב-2019 החל להשתתף בתוכנית הבידור "הזמר במסכה 2" בתור הרוטווילר והגיע למקום השני.
כריס דוטרי הוא מייסד ומנהיג הלהקה, כמו גם הסולן שלה.
נכון ל-2023, ללהקה יצאו שישה אלבומים:
בנוסף, הלהקה הוציאה אלבום אוסף ב-2016 שנקרא "It's Not Over...The Hits So Far" אשר הכיל את כל הלהיטים מארבעת האלבומים הראשונים של הלהקה, כולל שני שירים נוספים כאשר אחד מהם, "Torches" שימש כסינגל שקידם את האלבום.
כריס הוי הוא רוכב אופניים סקוטי שפרש.
אלוף אולימפי בעל 7 מדליות אוליפייות מ-4 אולימפיאדות (לונדון 2012, בייג'ינג 2008, אתונה 2004 וסידני 2000) מהן 6 מדליות זהב ואחת כסף ואלוף עולם בעל 25 מדליות, מהן 11 מדליות זהב, 8 מדליות כסף ו-6 מדליות ארד.
באולימפיאדת בייג'ינג זכה בשלוש מדליות זהב ובכך היה לספורטאי הבריטי השני שמגיע להישג זה, 100 שנים אחרי השחיין הנרי טיילור.
באולימפיאדת לונדון זכה בשתי מדליות זהב והפך לספורטאי הבריטי המצליח ביותר (באותה עת) בתולדות בריטניה במשחקים האולימפיים.
הוי נולד וגדל באדינבורו שבסקוטלנד, בצעירותו, בגילאים 7 עד 14, רכב על אופני BMX והיה בין הרוכבים הטובים בעולם בתחום.
הוא עסק בענפי ספורט נוספים כגון חתירה ורוגבי לפני שהקדיש את הקריירה המקצוענית שלו לענף הרכיבה על אופני מסלול משנת 1994.
להישגיו המשמעותיים הראשונים הגיע בשנת 1998 כאשר זכה במקום השלישי באליפות בריטניה, ב-1999 היה חבר בנבחרת בריטניה לאליפות העולם, וזכה עימה במדליית כסף במרוץ הספרינט הקבוצתי, הישג אותו שיחזר עם עמיתיו גם באולימפיאדת סידני.
באליפות העולם ב-2002 השיג לראשונה מדליית זהב במרוץ יחידים נגד השעון למרחק של 1 ק"מ, וכך גם באולימפיאדת אתונה (2004).
שנת 2008 הייתה שנת שיא בקריירה המקצוענית של הוי, הוא זכה בשתי מדליות זהב באליפות העולם שנערכה במנצ'סטר ובהופעתו באולימפיאדת בייג'ינג זכה בשלוש מדליות זהב, שתיים מהן בתחרויות יחידים ואחת במרוץ קבוצתי.
באליפות העולם ב-2010 זכה במדליית זהב בספרינט, ובמדליית ארד בספרינט קבוצתי, ב-2011 זכה בשלוש מדליות כסף באליפות העולם: בספרינט, קיירין, וספרינט קבוצתי וב-2012 זכה במדליית זהב בקיירין וארד בספרינט.
סך הכול זכה לאורך השנים ב-25 מדליות באליפויות עולם, מהן 11 מוזהבות, ובחמש מדליות במשחקים האולימפיים מהן ארבע מזהב.
הוי קיבל במהלך השנים הוקרות רבות על הישגיו, בשנת 2005 צורף למסדר האימפריה הבריטית וב-2009 זכה לתואר אביר.
הוענקו לו תוארי דוקטור לשם כבוד מאוניברסיטת אדינבורו, אוניברסיטת הריוט-וואט ואוניברסיטת סנט אנדרוז.
לאחר זכייתו בשלוש מדליות הזהב באולימפיאדת בייג'ינג, הודיעה עיריית גלאזגו כי הוולודרום שיבנה בעיר לקראת משחקי חבר העמים הבריטי ב-2014 ייקרא על שמו.
באולימפיאדת לונדון (2012) נשא את דגל המארחת בריטניה בטקס הפתיחה.
הוא ייצג את בריטניה בספרינט קבוצתי ובקיירין אך לא התאפשר לו להגן על תוארו במרוץ הספרינט האישי לאחר שהועדף עליו עמיתו למשלחת ג'ייסון קני.
בתחרות הספרינט הקבוצתי היה זכה במדליית זהב והיה שותף בשבירת שיא העולם, הוא זכה במדליית הזהב השנייה שלו במשחקים במרוץ הקיירין.
בכך היה לספורטאי הבריטי המצליח ביותר במשחקים האולימפיים כשהוא חולף על סטיב רדגרייב במספר מדליות הזהב והשווה את מספר המדליות מכל הסוגים שהשיג בראדלי ויגינס.
באפריל 2013 הודיע הוי על פרישה מרכיבה תחרותית וציין כי הוא גאה להיות חלק מהמהפך שעבר ספורט האופניים בבריטניה.
לאחר פרישתו החל להתחרות במרוץ מכוניות גראן טוריסמו, הוא השתתף במרוץ 24 השעות של לה מאן ביוני 2016 בקטגוריית LMP2.
הוי נישא באפריל 2010 לשרה קמפ, עורכת דין מאדינבורו ויש להם בן ובת.
הם מתגוררים במנצ'סטר, בה נמצא מרכז רכיבת המסלול בבריטניה.
ב-2024 פרסם בראיון לסאנדיי טיימס שהוא חולה בסרטן הערמונית סופני והחל בטיפול כימותרפי.
בהמשך הראיון דיווח שאשתו סובלת מטרשת נפוצה.
כריס ווטסון הוא כדורסלן עבר אמריקאי שהתאזרח בישראל.
ווטסון שיחק בעמדות הפאוור פורוורד והסנטר קבוצתו האחרונה הייתה הפועל באר שבע מהליגה הלאומית בכדורסל גובהו 2.00 מטרים.
ווטסון, בוגר אוניברסיטת ניאגרה, החל את הקריירה שלו באורוגוואי.
לאחר שתי עונות עבר לימטלנד השוודית, בה שיחק במשך עונה אחת.
ב-1999 הגיע לראשונה לישראל וחתם בקבוצת מכבי חדרה ששיחקה דאז בליגה הלאומית.
בעונתו היחידה בחדרה קלע 16 נקודות בממוצע למשחק והוביל את הקבוצה לעלייה לליגת העל.
לאחר מכן, עבר לברמינגהאם בולטס האנגלית ובעונת חזר לעונה נוספת בימטלנד, שלאחריה נישא לישראלית.
בעקבות נישואיו, הוחתם ווטסון בהפועל תל אביב, בתקווה שבמהלך העונה יקבל אזרחות ישראלית.
בסופו של דבר לא קיבל אזרחות ולאחר שישה משחקים בלבד במדי הפועל, שוחרר מהקבוצה.
בעונת , שוב ירד לליגה הלאומית וחתם בהפועל מגדל העמק.
במגדל העמק העביר עונה מוצלחת במיוחד מבחינה אישית, אך הקבוצה לא הרבתה לנצח ונאבקה נגד הירידה לליגה הארצית במשך כל העונה.
באחד המשחקים האחרונים של העונה, קלע ווטסון 28 נקודות והוריד 11 כדורים חוזרים והוביל את מגדל העמק לניצחון בהארכה על עירוני קריית אתא, שהבטיח את הישארותה בליגה.
את משחקו האחרון בעונה זו סיים עם תצוגת שיא של 40 נקודות נגד אליצור רמלה.
בסיום עונה זו קיבל אזרחות ישראלית, מה שהפך אותו מיד לאחד השחקנים המבוקשים בליגת העל.
לבסוף חתם במכבי גבעת שמואל.
כבר בעונתו הראשונה כישראלי, היה הקלע הישראלי המוביל בליגה עם 15.8 נקודות בממוצע.
בעקבות היכולת שהציג בעונה האחרונה, זומן בקיץ 2005 לנבחרת ישראל, לקראת טורניר ההזדמנות האחרונה להעפלה לאליפות אירופה.
בטורניר עצמו קלע ווטסון 5.2 נקודות והוריד 3 כדורים חוזרים בכ-13 דקות בממוצע וסייע לנבחרת להעפיל לאליפות אירופה.
ב-29 במאי 2005, חתם ווטסון בקבוצת באסקט לובן הבלגית שעונה קודם לכן זכתה בגביע הבלגי.
בעונתו הראשונה בלובן, הציג יכולת טובה וקלע 15.5 נקודות בממוצע בליגה ו-16.5 נקודות בממוצע ביורוקאפ.
בעונה לאחר מכן, ירד ביכולתו ובממוצעיו.
אף על פי כן, נשאר אחד מהשחקנים המובילים של לובן שעברה את אחת העונות הגרועות ביותר מאז הוקמה.
בסיום העונה ירדה לובן לליגה השנייה, כשווטסון קובע 11.1 נקודות, 5.6 כדורים חוזרים, 1.7 אסיסטים ו-2 חטיפות בממוצע למשחק.
ב-6 באוגוסט 2007, שב לישראל וחתם בעולה החדשה לליגת העל הפועל חולון.
בחולון היה גורם משמעותי ובסיום העונה הסדירה עמד על 6.6 נקודות ו-3.6 כדורים חוזרים בממוצע.